П Р О Т О К О Л


Днес 10.02.2017г. в гр.Раднево се събра комисията за провеждане на ОП с предмет „Доставка на гориво за отопление през 2017/2018г.”, определена със Заповед №190/31.01.2017г.на Директора на ДПБ”Д-р Г.Кисьов” гр.Раднево в състав:


Председател: Димитър Койчев Димитров – орг. ремонт и поддръжка


Членове:       1. Николай Стоянов Кирев – юрист




  2. Антоанета Тенева Кръстева – счетоводител


Комисията започна своята работа в 09,00 часа.


На заседанието й не присъстват представители на участниците и на средствата за масово осведомяване.


ОП е открита с решение №4310/23.12.2016г., а обявлението за нея е публикувано в РОП на 27.12.2016г. с ID №764197 и в „Официален вестник” на ЕС на 24.12.2016г. бр. S249 под №457537 

С Решение на комисията от 07.02.2017г. е поискано писмено потвърждение на ценовото предложение от „Делта Петролеум”ЕООД гр.Нови Искър и „Омакс”ЕООД гр.Ямбол.

В определения срок е постъпило такова от „Омакс”ЕООД гр.Ямбол с вх.№587/07.02.2017г. и от „Делта Петролеум”ЕООД гр.Нови Искър с вх.№586/08.02.2017г.

След запознаване със съдържанието им комисията единодушно 

РЕШИ:

1.Ценовото предложение на „Омакс”ЕООД гр.Ямбол не отговаря на предварително обявените условия, поради което следва да бъде отстранен участника и офертата му, а ценовото му предложение не следва да бъде разглеждано, оценявано и класирано.

Мотиви: С Решение №4310/23.12.2016г. е открита настоящата ОП са одобрени обявлението и документацията за нея. Част от тази документация е образеца на „Ценово предложение за изпълнение на поръчката”. Съобразно записаното в точка І от него участникът следва да оферира цена за литър дизелово гориво без ДДС. В изпълнение на правомощията си по чл.54, ал.13 ППЗОП комисията за провеждане на ОП е поискала писмено потвърждение от участника за оферираната от него цена за 1 литър гориво.
Със свое писмо вх.№587/07.02.2017г. той заявява, че предложната от него цена е за 1000 литра дизелово гориво, като прави уточнение(пояснение) каква е тя за 1 литър. 








Промяна в предложената цена е недопустима на този етап от развитието на ОП. Съгласно чл.101, ал.7 ЗОП това изменение е възможно до изтичане на срока за подаване на оферти – т.е. до 13,30 часа на 30.01.2017г.(поле ІV.2.2 от обявлението) – който очевидно е изтекъл.

Следователно в нарушение на изискванията на възложителя участникът е оферирал цена за 1000 литра вместо за 1 литър дизелово гориво, което е невъзможно да се поправи.

По този начин офертата на участника не отговаря на предварително обявените условия на поръчката, което е основание за нейното отстраняване и това на участника съгласно чл.107, т.2, буква „а” ЗОП.


2.Ценовото предложение на „Делта Петролеум”ЕООД гр.Нови Искър не отговаря на предварително обявените условия, поради което следва да бъде отстранен участника и офертата му, а ценовото му предложение не следва да бъде разглеждано, оценявано и класирано.

Мотиви: С Решение №4310/23.12.2016г. е открита настоящата ОП са одобрени обявлението и документацията за нея. Част от тази документация е образеца на „Ценово предложение за изпълнение на поръчката”. Съобразно записаното в точка І от него участникът следва да оферира цена за литър дизелово гориво без ДДС. В изпълнение на правомощията си по чл.54, ал.13 ППЗОП комисията за провеждане на ОП е поискала писмено потвърждение от участника за оферираната от него цена за 1 литър гориво.

Със свое писмо вх.№586/08.02.2017г. той заявява, че потвърждава предложената цена от 1,554лв. за 1 литър дизелово гориво без ДДС. Такава цена обаче не фигурира в ценовото му предложение. Записана е цена 1554,00лв. за литър гориво. Участникът уточнява, че цената 1554,00лв.без ДДС е за 1000 литра гориво. Следователно едва сега той оферира цената 1,554лв. без ДДС за 1 литър дизелово гориво.
Промяна в предложената цена е недопустима на този етап от развитието на ОП. Съгласно чл.101, ал.7 ЗОП това изменение е възможно до изтичане на срока за подаване на оферти – т.е. до 13,30 часа на 30.01.2017г.(поле ІV.2.2 от обявлението) – който очевидно е изтекъл.


Следователно в нарушение на изискванията на възложителя участникът е оферирал цена за 1000 литра вместо за 1 литър дизелово гориво, което е невъзможно да се поправи.


По този начин офертата на участника не отговаря на предварително обявените условия на поръчката, което е основание за нейното отстраняване и това на участника съгласно чл.107, т.2, буква „а” ЗОП.


3.Съобразно изложеното в предходните две точки комисията отменя своите решения от протокол от 31.01.2017г. относно допускане до разглеждане, оценяване и класиране ценовите предложения на „Делта Петролеум”ЕООД гр.Нови Искър и „Омакс”ЕООД гр.Ямбол и относно тяхното съответствие с изискванията на ЗОП, ППЗОП, документацията на ОП и предварително обявените условия, както и решенията си от  протоколи от 31.01.2017г. и 07.02.2017г. относно редовността на документите на „Делта Петролеум”ЕООД гр.Нови Искър, свързани с личното му състояние и съответствието с критериите за подбор.

Не се установиха други подадени книжа от участници в ОП.

В изпълнение на правомощията си по чл.61, т.7 ППЗОП комисията единодушно 

РЕШИ:
1.Класира участниците както следва:

1.1.На първо място - „Булинвест Ком”ЕООД гр.Раднево с предложена цена за 1 литър дизелово минерално гориво 10ppm E5 без ДДС – базовата цена с отстъпка 7,54% от нея

1.2.На второ място -„ДМВ”ЕООД гр.Русе с предложена цена за 1 литър дизелово минерално гориво 10ppm E5 без ДДС – базовата цена с отстъпка 5,51% от нея.

2.Предлага на директора на ДПБ „Д-р Г. Кисьов“ гр.Раднево да сключи договор за възлагане на ОП с класирания на първо място участник.


Мотиви: Участника е класиран на първо място съобразно критерия за оценка на офертите. Той предлага най-ниска цена за изпълнение на ОП, а документите, свързани с личното му състояние и съответствие с критериите за подбор са редовни и удостоверяват годността му за изпълнение на поръчката.


Комисията приключи работата си по този протокол на 10.02.2017г.
КОМИСИЯ:

Председател: Димитър К. Димитров – ……/п/………..

Членове:     1.Николай Ст. Кирев – 
       ……/п/………




2.Антоанета Т. Кръстева –   ……/п/……...
